**CENTAR ZA ODGOJ I OBRAZOVANJE DJECE I MLADEŽI**

**47000 KARLOVAC, BANIJA 24**

**ŠIFRA GRADA/ŽUPANIJE: 179**

**MBR: 03123472**

**OIB: 82252820597**

**ŠIFRA DJELATNOSTI: 8520**

**RAZDJEL: 0**

**RAZINA: 31**

**RKP: 8963**

**http://centar-odgojiobrazovanje-djeceimladezi-ka.skole.hr/**

**B I L J E Š K E**

**UZ FINANCIJSKE IZVJEŠTAJE**

**Za razdoblje od 1. siječnja do 31. prosinca 2022. godine**

Izvještaj sastavila: Zakonski predstavnik:

Draženka Krajačić, računopolagatelj Volodymyr Kubinskyy, prof.

Kontakt: 047 / 648395

racunovodstvo@coodm-ka.hr

M.P.

Karlovac, 30.1.2023.

Sadržaj

[UVOD 2](#_Toc125710467)

[OBRAZAC PR-RAS 3](#_Toc125710468)

[BILANCA 6](#_Toc125710469)

[IZVANBILANČNI ZAPISI 8](#_Toc125710470)

[OBRAZAC OBVEZE 9](#_Toc125710471)

[OBRAZAC P-VRIO 9](#_Toc125710472)

[OBRAZAC RAS-FUNKCIJSKI 9](#_Toc125710473)

### UVOD

1.

Djelatnost Centra:

* odgoj i osnovno obrazovanje po posebnom programu (LMR)
* predškolski odgoj (LMR; UMR; TMR)
* srednje obrazovanje na razini niže stručne spreme
* odgoj i obrazovanje umjereno (UMR) i teže (TMR) mentalno retardirane djece i mladeži.
* radno osposobljavanje umjereno i teže MR djece i mladeži
* odgoj, naobrazba i skrb za djecu s autističnim poremećajima
* individualizirana senzo-motorna stimulacija, rehabilitacija, socijalizacija, skrb i njega za djecu i mladež s višestrukim teškoćama (cerebralnom paralizom i utjecajnim teškoćama)
* stručna pomoć i podrška odgoju i obrazovanju učenicima s teškoćama u razvoju u redovnom sustavu
* edukacijsko – rehabilitacijska potpora učenicima s teškoćama u razvoju u OŠ u koje su integrirana djeca s posebnim potrebama
* rehabilitacijski postupci u Centru
* broj učenika u Centru je: 92 učenika osnovne škole, 12 učenika srednje škole i 16 polaznika vrtića / predškole za djecu s teškoćama

2.

Počevši od 1.rujna 2019.god., dakle sa šk.god.2019/2020. u školi se provodi projekt „Pomoćnik u nastavi“. Te je godine zaposlen jedan pomoćnik za jednog učenika a od 1.rujna 2020., za šk.god. 2020/2021. zaposlena su 3 pomoćnika za 3 razredna odjela. Od školske godine 2021/2022. broj je porastao na 7 pomoćnika u nastavi. Od rujna mjeseca 2022.godine Centru je odobreno 12 pomoćnika u nastavi.

3.

Centar posluje preko Riznice Grada Karlovca te nema otvoren vlastiti račun.

### OBRAZAC PR-RAS

**Bilješka 1**

* Šifra 6361 – evidentirane su tekuće pomoći iz nenadležnog proračuna (MZO) koje osim troškova plaća pokrivaju i različite troškove obrazovanja učenika s teškoćama u razvoju (TUR -prehrana, prijevoz, materijalni troškovi, didaktička oprema).

**Bilješka 2**

* Šifra 6362 – iz Ministarstva znanosti i obrazovanja doznačen je prihod za nabavu školskih udžbenika te lektire za školsku knjižnicu.

**Bilješka 3**

* Šifra 6381 – prikazuje prihode za projekt Školska shema. Zbog sporosti obrade podataka svake godine su troškovi projekta veći od ostvarenih prihoda.

**Bilješka 4**

* Šifra 6526 – prihodi po posebnim propisima / ostali nespomenuti prihodi– znatna je razlika u ostvarenim prihodima između 2021. i 2022. godine (indeks 18,81). Naime, u 2021. godini od osiguravajućeg društva primljena je naknada štete za zgradu oštećenu u potresu u iznosu od 212.468,91 kn. Radovi na sanaciji izvršeni su tijekom 2022.

**Bilješka 5**

* Šifra 6711 – prihod iz gradskog proračuna za rashode poslovanja povećan je (indeks 151,24).

Razlog tome su projekt *Pomoćnici u nastavi* gdje je broj pomoćnika povećan na 12. (UVOD, točka 2), a također i veliki porast cijene energenata. Grad je također sufinancirao sanaciju pročelja, a veći dio tog troška pokriven je iz osiguranja.

**Bilješka 6**

* Šifra 31 – rashodi za zaposlene, indeks povećanja 107,6%- povećana je osnovica plaća zaposlenika i zaposleno je više pomoćnika u nastavi.

**Bilješka 7**

* Šifra 32 – Materijalni rashodi u zbirnom iznosu odstupaju 54,88% u odnosu na prethodnu godinu.
* Šifra 3211 – službena putovanja, indeks povećanja 698,52. Međutim, radi se o vrlo malom iznosu od svega 3.100 kn utrošenom na službena putovanja u 2021.godini dok je ta vrijednost u 2022. vraćena na normalu, odnosno ukupni trošak iznosi 21.654,06 kn. U skladu s tim nešto je povećana i šifra 3213.
* Šifra 3223 – Energija, indeks povećanja 163,36. Ovdje je potrebno objasniti da Centar za grijanje koristi plin. Dobavljač plina je „Međimurje-plin“ Čakovec, s kojim je Grad Karlovac sklopio Okvirni sporazum, a mi kao proračunski korisnici Ugovore. Međimurje plin nije snizio cijenu grijanja po Uredbi Vlade te je ona veća nego ikad. U 2021. za plin je utrošeno 34.479,44 kn. U 2022.godini za plin je utrošeno 62.899,76 kn. Što se tiče električne energije, iako je Vlada reagirala Uredbom, do tog trenutka troškovi su već uvelike premašivali plan – u 2021. utrošeno je 45.303,65 kn dok je u 2022. utrošeno 70.715,90 kn.

**Bilješka 8**

* šifra 3232 – indeks povećanja 881,30. Ovogodišnji iznos većim dijelom se odnosi na sanaciju pročelja zgrade koja je oštećena u potresu, čak 245.940,00 kn. Iz tog razloga je indeks povećanja tako velik.
* šifra 3236 – indeks 153,62 – povećana je cijena zdravstvenih / sistematskih pregleda. Po novom kolektivnom ugovoru, umjesto dosadašnjih 500 kn po zaposleniku, vrijednost pregleda iznosi 1200 kn (čl.72 Temeljnog kolektivnog ugovora za javne službe).

**Bilješka 9**

* Šifra 3721 – naknade građanima i kućanstvima u novcu: učenici s teškoćama u razvoju ostvaruju pravo na prijevoz vlastitim automobilom u školu i iz škole te se po Odluci Ministarstva znanosti i obrazovanja roditeljima isplaćuju troškovi prijevoza obračunati po prijeđenom kilometru. Povećanje takvih troškova ove je godine tek 11% , isključivo zbog povećanja broja učenika. Cijena po km nije se mijenjala.
* Šifra 3722 - naknade građanima i kućanstvima u naravi – (indeks 184,7) odnose se na organizirani prijevoz nekoliko učenika vozilom Udruge invalida, te na radne nastavne materijale (radne bilježnice, likovne mape i sl.) koje za sve učenike OŠ financira Grad Karlovac. Povećanje u odnosu na 2021.godinu proizlazi zbog projekta „Ljetovanje u Selcu – Škola plivanja“. Prošle godine projekt zbog pandemije nije izvršen, no ove godine stvorili su se povoljni uvjeti pa je proveden. Radi se o 4-dnevnom ljetovanju 20-ak učenika Centra kojem je svrha osloboditi se straha od vode i naučiti plivati. Projekt financira Grad Karlovac.

**Bilješka 10**

* Šifra 422 – nabavljena je posebna didaktička oprema (uređaji, strojevi i oprema za posebne namjene) za potrebe vrtića. Također su nabavljene i knjige za školsku knjižnicu kao i udžbenici za učenike.

**Bilješka 11**

* Ukupni ostvareni prihodi iznose 8.454.901,10 kn.
* Ukupni rashodi iznose 8.699.078,21 kn.
* Manjak prihoda 2022.godine 244.177,11 kn.
* Uz ostvaren Višak iz ranijih godina Centru je za 2023.g. raspoloživo 122.251,56 kn.

**Bilješka 12**

* Šifra Z007 / Z009 – broj zaposlenika u Centru porastao je.
* U odnosu na prošlu godinu kod cijelog broja zaposlenika, došlo je do novog zapošljavanja 5 pomoćnika u nastavi te još jedne zamjene za porodiljni dopust.
* Broj zaposlenika na osnovi sati rada znatno je manji u odnosu na cijeli broj zaposlenika iz razloga što čak 17 zaposlenika radi na nepuno radno vrijeme.

### BILANCA

**Bilješka 1**

* B002 – Tijekom 2022.godine stanje nefinancijske imovine nije se značajnije mijenjalo. Nabavljena je didaktička oprema te knjige za školsku knjižnicu i udžbenici. Udžbenike otpisujemo jednokratno budući se većina potroši u tijeku jednu školske godine (udžbenici koje koriste naši učenici namijenjeni su nižim razredima OŠ pa su najčešće neuporabljivi za iduću šk.god.).

**Bilješka 2**

* Šifra 129 – Potraživanja za bolovanje na teret HZZO – u 2022.godini ukupno se povećalo potraživanje za isplaćena bolovanja za iznos od 9.806,29 kn a zatvorila su se potraživanja za iznos od 24.849,54 kn.
* Ukupan saldo računa 129 / 12911 iznosi 43.353,66 kn.

**Bilješka 3**

* Šifra 165– potraživanja za prehranu učenika u školskoj kuhinji. Ukupno potraživanje iznosi 1.609,50 kn od čega su dospjela potraživanja 604,50 kn.

**Bilješka 4**

* Šifra 167 – evidentirana su sredstva Centra koja se nalaze na žiro-računu Grada Karlovca – sustav lokalne riznice, u iznosu od 175.837,29 kn. Veće odstupanje u odnosu na prošlu godinu (indeks 45,0) nastalo je iz razloga što je u 2021.god.ostvaren višak prihoda od osiguranja, za naknadu štete na objektu škole a u 2022. su izvršeni građevinski radovi i utrošena sredstva.

**Bilješka 5**

* Šifra 193 – kontinuirani rashodi budućeg razdoblja – plaće i naknade koje se odnose na prosinac 2022. god. a isplaćene su u siječnju 2023.g. – plaće zaposlenih koje se isplaćuju kroz sustav COP te plaća pomoćnika u nastavi koja se isplaćuje putem lokalne riznice.

**Bilješka 6**

* Šifra 232 – indeks povećanja u odnosu na prošlu godinu iznosi 140,9 a razlog su isključivo poskupljenja, najviše energenata (Bilješka 7 za PR-RAS).

**Bilješka 7**

* Šifra 239 – iznos 51.153,66 sačinjavaju obveze za jamčevine u iznosu 7.800,00 kn (uplata za ozbiljnost ponude, bit će vraćeno ponuditelju nakon ispunjenja ugovora u 2023.) te obveze za povrat u proračun (bolov.HZZO) u iznosu od 43.353,66 kn.

**Bilješka 8**

* U 2022. donesena je Odluka o raspodjeli rezultata, kako slijedi:
1. sa viška prihoda poslovanja, konto 92211, prenesena sredstva u iznosu 16.009,95 kn na konto 92222. Time se u potpunosti zatvorio konto 92222 – manjak prihoda od nefinancijske imovine.
2. sa viška prihoda poslovanja, konto 92211, prenesena sredstva u iznosu 100.247,00 kn na konto 92212 – Višak prihoda od nefinancijske imovine. Navedeni iznos trebao se utrošiti u 2022. godini za nabavu kombi vozila, ali cijeli proces nije završen.

Na dan 31.12.2022.godine *konto 92 Rezultat poslovanja* čini:

* Višak prihoda poslovanja iznosi 38.286,39 kn
* Višak prihoda od nefinancijske imovine iznosi 83.965,17 kn
* Rezultat/ višak prihoda = 122.251,56 kn



Slika 1 rezultat poslovanja 1.1.-31.12.2022.

**Bilješka 9**

* Korekciju rezultata za iznose kapitalnih prijenosa čini:

|  |  |  |
| --- | --- | --- |
| Konto | Opis | Iznos kn |
| 63622 | Kapitalne pomoći iz DP  | 19.213,46 |
| 67121 | Prihodi za financir. rashoda od nefin.im. | 0,00 |
|  | U K U P N O | 19.213,46 |

### IZVANBILANČNI ZAPISI

1.

|  |  |  |  |  |  |
| --- | --- | --- | --- | --- | --- |
| R.br. | O p i s | Količ. | MZO | CarNet | Ukupno Vrijednost opreme |
| 1. | Tableti 2019. | 65 | 71.785 |  | **71.785** |
| 2. | Ormarići | 1 | 5.000 |  | **5.000** |
| 3. | Laptopi | 3 | 4.516 | 7.493 | **12.009** |
| 4. | Projektori | 12 | 26.901 |  | **26.901** |
| 5. | Tableti 2020. | 34 | 34.800 |  | **34.800** |
|  | **U K U P N O :** |  | **143.002** | **7.493** | **150.495** |

VRIJEDNOST OPREME DOBIVENE NA KORIŠTENJE

(“ŠKOLA ZA ŽIVOT”)

2. Centar nema sudskih sporova u tijeku.

3. Garancije / zadužnice

|  |  |  |  |  |
| --- | --- | --- | --- | --- |
| R.B. | VRSTA ROBE, RADOVA, GODINA, IZNOS GARANCIJE | IZDAVATELJ I DATUM IZDAVANJA, VRSTA, ROK GARANCIJE | VRIJEDI DO DATUMA | VRIJEDNOST GARANCIJE |
| 1. | KOMBI VOZILO32.990,00 KN | ZAK d.o.o, Zagrebačka 15 C, KARLOVAC,Zadužnica za uredno ispunjenje ugovora27.06.2022. | DO ISPUNJENJA UGOVORA | 32.990,00 KN |
| 2. | UREĐENJE PROČELJA CENTRA10.000,00 KN10.000,00 KN | IZGRADNJA POPOVAČKI d.o.o., Dr. A. Starčevića 11, MREŽNIČKI VAROŠ, DUGA RESAJamstvena garancija12.7.2022.  | 15.09.2024. | 10.000,00 KN10.000,00 KN |
|  |  |  | UKUPNO: | 52.990,00 kn |

### OBRAZAC OBVEZE

**Bilješka 1**

Stanje obveza 1.1.2022. 650.372,87 kn

Povećanje obveza u izvještajnom razdoblju 8.792.178,25 kn

Podmirene obveze u izvještajnom razdoblju 8.716.547,95 kn

Obveze na kraju izvještajnog razdoblja 726.003,17 kn

Sve obveze su nedospjele. Od ukupnih obveza, na međusobne obveze proračunskih korisnika (bolovanje na teret HZZO) odnosi se 43.353,66 kn.

### OBRAZAC P-VRIO

**Bilješka 1**

* Šifra P018 – iskazano je smanjenje vrijednosti knjižnog fonda nakon provedene revizije školske knjižnice.

### OBRAZAC RAS-FUNKCIJSKI

**Bilješka 1**

* Šifra 096 - evidentirani su izdaci za namirnice za školsku kuhinju te prijevoz učenika s teškoćama u razvoju – OŠ i SŠ
* Šifra 098 - evidentirani su izdaci za djecu u predškolskim skupinama – prijevoz i prehrana koje financira Grad Karlovac za djecu sa svog područja.

**...**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ravnatelj: Volodymyr Kubinskyy

<http://centar-odgojiobrazovanje-djeceimladezi-ka.skole.hr/>